Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 628/11/2202	Galanta, 23.1.2012
EEČ : 2-17-1-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: Šaľa
	trvalé bydlisko: XXXXX
Skutková veta:
napriek tomu, že jej vyplýva povinnosť v zmysle Zákona o rodine a rozsudkom Okresného súdu v Galante sp. zn. 12P/12/2006, právoplatného dňa 14. 05. 2006, ktorým bola zaviazaná od 01. 05. 2006 prispievať na výživu svojej dcéry XXXXX, nar. 02. 06. 2001 sumou 26,55 Eur (800,- Sk) mesačne, vždy do 15-teho dňa toho ktorého mesiaca vopred k rukám otca XXXXX, si túto povinnosť od mesiaca november 2010 do decembra 2011, napriek tomu, že bola rozsudkom Okresného súdu v Galante sp. zn. 2T/204/2010 zo dňa 26. 10. 2010, ktorý nadobudol právoplatnosť dňa 26. 10. 2010 odsúdená za prečin zanedbania povinnej výživy podľa § 207 odsek 1 Trestného zákona, z nedbanlivosti riadne neplnila, čím jej vznikol dlh na výživnom vo výške 371,70 Eur, 

Právna veta:

Odôvodnenie:
Vyšetrovateľ Okresného riaditeľstva Policajného zboru v Šali, odbor kriminálnej polície uznesením č. ORP-357/OVK-SA-2011 zo dňa 30. 11. 2011 začal v zmysle         § 199 odsek 1 Trestného poriadku trestné stíhanie a zároveň podľa § 206 odsek 1 Trestného poriadku vzniesol obvinenie pre trestný čin uvedený vo výrokovej časti tohto uznesenia.
	
Obvinená XXXXX ku skutku okrem iného uviedla, že si svoju vyživovaciu povinnosť od novembra 2010 riadne neplnila, pretože nebola riadne zamestnaná.  Výživné platila nepravidelne po 10,- Eur. V roku 2010 zaplatila výživné vo výške 20,- Eur (za mesiace november a december) a v roku 2011 zaplatila výživné vo výške 80,- Eur. Následne dňa 13. 12. 2011 uviedla, že zameškané výživné doplatila prostredníctvom poštových poukážok zo dňa 10. 12. 2011 a 13. 12. 2011 vo výške 271,71 Eur.

Poškodený XXXXX ku skutku 01. 12. 2011 uviedol, že rozsudkom Okresného súdu v Galante, sp. zn. 12P/12/2006 zo dňa 27. 04. 2006, právoplatný dňa 14. 05. 2006 mu bola zverená do starostlivosti dcéra XXXXX  a matka dieťaťa, XXXXX, bola zaviazaná platiť výživné vo výške 26,55 Eur         (800,- Sk) počnúc od 01. 05. 2006. Uviedol, že obvinená XXXXX platí výživné na maloletú dcéru nepravidelne od novembra v roku 2010, avšak dcéra hmotnou núdzou netrpí. Za uvedené obdobie obdržal od obvinenej prostredníctvom poštových poukážok 70,- Eur. Obvinená dcéru nenavštevuje a na výživu jej ani iným ako finančným spôsobom neprispieva. Následne uviedol, že zameškané výživné mu bolo vrátane mesiaca december 2011 v celej výške uhradené.

Skutkový stav bol zároveň preukázaný výsluchom svedkyne XXXXX a listinnými dôkazmi, a to, rozsudkom Okresného súdu v Galante sp. zn. 12P 12/2006 zo dňa 27. 04. 2006, rozsudkom Okresného súdu v Galante sp. zn. 2T/204/2010 zo dňa 26. 10. 2010, rozhodnutiami úradu práce sociálnych vecí             a rodiny zo dňa 24. 03. 2010 a zo dňa 01. 12. 2011, správami o osobe obvinenej, rodným listom dieťaťa a potvrdením o návšteve školy dieťaťa, poštovými poukážkami vo výške 371,71 Eur. 
            
Podľa ustanovenia § 86 písmeno a/ Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	
Pretože trestnosť činu s poukazom na ustanovenie § 86 písmeno a/ Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Helena Bartošová
prokurátorka